# ТЕМА:

# **10 классда Ст1ал Сулейманан уьмуьрдин ва яратмишунрай**

# **ачух тарс.**

**План:**

# Тема: Ст1ал Сулейманан уьмуьрдин ва яратмишунрин рехъ.

# Метлеб: Ст1ал Сулейманан уьмуьрдай таниш тушир делилар ачухарун, шаирдин устадвиликай рахун, адан поэзиядин ч1алан девлетлувал ахтармишун, аялар ч1ехи-гъвеч1и, мукьва-кьили чидай, ватанпересвилин руьгьдаллаз тербияламишун.

# Тадаракар: классрин хрестоматияр, Ст1ал Сулейманан ктабар ва шикилар, газетрин ва журналрин макъалаяр, проектар, аялри кхьей рефератар ва сочиненияр.

# Девирдал т1вар эцигай шаир

# Ф.Нагъиев.

# «Халкьдин дердерикай яд хъвайи бажарагълу шаирдин мейитдин вилик за кьил агъуззава»

# 

# М.Шолохов.

# Ам гьакъикъи халкьдин шаир ва гьукуматдин лап зурба талантрикай сад я.

# Андрей Безыменский.

# Сулейман къведалди ик1 фагьумдин генгвилелди, ч1агурунин ашкъидалди, шаирвилин ялавдалди Дагъустандикай лагьай садни авачирди шак алачир кар я.

# Зегьметдикай шиирар:

# «Кьулан Ст1алрин кустарнада», «Гвена», «Агъа С1талрин калхуз», «Гатфар», «Колхозчи паб Инжиханаз»,. «Лежбер». «Фяле».

# Ц1адаса Гьамзата Ст1ал Сулейманаз 7 эсер бахшнава. Абурукай сад «Сулейманан уьмуьр» поэма я.

# Ракъинив кьван хкажна чи властди

# Гьисснат1ани баркаллаяр, гьуьрметар,

# К1вачел шални шалам хьана а касдин,

# Дегишарнач лежбервилин хесетар.

# (Гь.Ц1адаса)

# 

# Етим Эмин: «Билбил»

# Хуп1 рахада билбил сегьер вахтунда,

# Са гъамни авачир гьайван ,бахтавар.

# Цуькверивди дигай гатфар вахтунда,

# Гьала гила жуваз девран, бахтавар!

# Хуп1 шад-хуррам тушни вун ви бахтунал?!

# Цуькверивди дигай гатфар вахтунал,

# К1анзава ваз: ацукь цуьквер тахтунал,

# Амай ничхиррин из дуван, бахтавар!

# Ст1ал Сулейман: «Билбил»

# Мягькем кьуна вуна и тар

# Тамам ян бес амай шарт1ар?

# Саймиш тийиз чи жемятар,

# Хуп1 к1евида ви чин, билбил.

# Заз чир жед вун ят1а къуччагъ:

# Зун акурла, жемир къачагъ

# Ц1и гьик1 тир ви дуланажагъ,

# Тух яни ваз, гишин, билбил?

# 

# Ш.Э.Мурадова Ст1ал Сулейманаз бахшнавай шиирар: «Базарда», «Кимел», «Рекьел», «Горькийдиз мугьманвиле», «Багъда».

# Ст1ал Сулейман шаир-интернационалист я: «За шиирар анжах жуван ч1алалди лугьузват1ани, зун я лезгийрин, я Кавказдин шаир туш. Зун Советрин шаир я. Вучиз лагьайт1а, за Красный Армиядикай шиирар кхьизва. Красный Армия, лагьайт1а, Москвадани, Самарканддани гьа сад я, дагъларани дуьзенрани сад я. За комсомолдикай шиирар лугьузва, гьак1 гуржийрин ва гьак1 лакрин комсомолар сад я. Ватанни чахъ авайди сад я. Ингье гьавиляй закай са лезгийрин ваъ, виридан шаир жезва».

# Ст1ал Сулейман

Сулейманакай рик1ел хкунар

# Ст1ал Сулейманан сатирадин ч1алар 3 патал пай жезва:

# 1. «Тийижиз», «Кими жеч», «Бязи къанба», «Шумудакай рахан» ва мсб.

# 2. «Тербия», «Пис инсан», «Итимвал хъсан я», «Ахмакьвал пис четин т1ал я», «Хъсан туш» ва мсб.

# 3.»Иеси кьей, Урусият», «Эй, юлдашар, и азадвал».

Ст1ал Сулейманан ч1алан девлетлувал

# 1 Афоризмаяр:

# Дуст я лугьуз, куьгьне душман

# Кьамир, ви рик1 шад жедайд туш.

# Зи гъилева регъуьн ч1утхвар,

# Ахъайдач за яд, гуьзел яр.

# Мурад я дуьньяда

# К1ани рушни гада.

# Эвел т1уьна кьел квай к1уь шур,

# Гуьгъунлай яд хъун хъсан туш.

# Ахмакьвилик квай азарар

# Чир тахьун я хийир, зарар.

# Гьар гьи касдихъ нагагь чирвал

# Хьайт1а, жеч гьич зарар, завал.

# Эй Сулейман, на и ванер.

# Низ хьуй лугьуз, гьалчда къванер?

# 

## Гекъигунар-айгьамар: ружадикай лап лаш хьана; кьурай тарал хъуьт1уьз машмаш, ришвет къачуналди гардан яц1у жедайд туш, масадан зат1унал гьич рази жедайд туш ва мсб.

## Мисалар: кьве к1вачел къекъведай лам, яд гуналди кьуру зат1 иц1и жедайд туш; масадаз фур эгъуьнун хъсан туш, кт1ай вире хъвадай яд жедайд туш ва мсб.

## Эх тежедай кар хьана хьи-

## Кана шаир – бубадин к1вал…

## Селлер хьана къвазва накъвар-

## Жезвач хьи эх цаваривай…

## Чир хьухь, хаин, къведа а югъ-

## Жегьеннемда вун куда ц1аю…

## Сулейманан жавагьирар куз

## Жерид туш ц1аяривай!!!

## Мягькем ибараяр: намус квай бермек; мецик квал ква; чин хьуй уьзуькъара; чил к1еви я, цав кьакьан; тамуз як1в я-ван хьуй тараз; женнет багъ; кьел т1уьрда хъвада яд; къведач я к1ан, я к1ук; кепекдихъ маса гуз.

## Гафарган:

## Аббе-са зеррени

## Авсият-алакъа

## Билик-чирвал

## Гьадия-савкьват

## Жуз-ктаб

## Магьрум-кьиникь

## Панагь-куьмек, арха

## Терикъа-кьейидан мал паюн

## Уба- хуьр

## Тешвиш-рик1ик гъалаба акатун

## Фана-амукь тийидай садазни

## Халиф-диндин рекьяй эмир гудай кас.

## 

## 